Virallinen lehti nro C 328 , 26/10/1998 s. 0175



A4-0323/98 Ehdotus neuvoston päätökseksi ydinalan monivuotisen toimintaohjelman (1998 - 2002) hyväksymisestä radioaktiivisten materiaalien kuljetusten turvallisuuden, ydinmateriaalivalvonnan ja teollisuusyhteistyön alalla tiettyjen turvallisuusnäkökohtien edistämiseksi Tacis-ohjelmaan tällä hetkellä osallistuvissa maissa sijaitsevissa ydinvoimalaitoksissa (Sure-ohjelma) (KOM(98)0423 - C4-0488/98 - 98/0234(CNS)) Ehdotus hyväksyttiin seuraavin tarkistuksin: (Tarkistus 9) Johdanto-osan 2 a kappale (uusi) >Alkuperäinen teksti> >EP:n äänestyksessä hyväksytty teksti> keväällä 1998 jäsenvaltioiden sisäisten ja niiden välisten ydinmateriaalien kuljetusten raja-arvot ylittyivät selvästi, mikä herätti suurta huomiota; vaikka tällaisen saastumisen synnyttämä ongelma on ollut jo vuosia useiden asiantuntijoiden tiedossa, Euroopan unionin radioaktiivisten aineiden turvallisten kuljetusten pysyvän työryhmän jäsenet mukaan lukien, ongelman syitä ei ole kattavasti selitetty eikä niitä ole poistettu, (Tarkistus 1) Johdanto-osan 3 a kappale (uusi) >Alkuperäinen teksti> >EP:n äänestyksessä hyväksytty teksti> tehokkaan ja luotettavan turvallisuusjärjestelmän luominen sekä ydinlaitteiden ja ydinvoimalaitosten saattaminen kansainvälisesti tunnustettujen tiukkojen turvallisuusnormien piiriin ovat Euroopan unionin laajentumista koskevien neuvottelujen tärkeimpiä alueita, (Tarkistus 2) Johdanto-osan 5 a kappale (uusi) >Alkuperäinen teksti> >EP:n äänestyksessä hyväksytty teksti> on tärkeää tehostaa tiedottamista ohjelmaan kuuluvilla alueilla sekä tiedottaa ohjelman täytäntöönpanosta säännöllisesti Euroopan parlamentille ja neuvostolle, (Tarkistus 3) 3 artiklan 1 kohdan ensimmäinen a luetelmakohta (uusi) >Alkuperäinen teksti> >EP:n äänestyksessä hyväksytty teksti> - myötävaikuttaa turvallisuusstandardien parantamiseen yhdenmukaistamalla vaatimuksia korkealla tasolla, (Tarkistus 4) 3 artiklan 1 kohdan toinen a luetelmakohta (uusi) >Alkuperäinen teksti> >EP:n äänestyksessä hyväksytty teksti> - myötävaikuttaa EU:n ja ohjelmaan osallistuvien maiden valvontaviranomaisten yhteistyön ja tiedonvaihdon kehitykseen, (Tarkistus 5) 3 artiklan 1 kohdan kolmas a luetelmakohta (uusi) >Alkuperäinen teksti> >EP:n äänestyksessä hyväksytty teksti> - tehdä ehdotus yhdenmukaisesta ja tehokkaasta järjestelmästä, joka velvoittaa luvanhaltijat tekemään ilmoituksen tapahtumista valvontaviranomaisille, (Tarkistus 6) 3 artiklan 3 kohdan kolmas luetelmakohta >Alkuperäinen teksti> - helpottaa Euroopan yhteisön kumppaneiden ja Tacis-ohjelmaan osallistuvien maiden assosioitumista yhteisten teollisuushankkeiden kehittämiseksi. >EP:n äänestyksessä hyväksytty teksti> - helpottaa Euroopan yhteisön kumppaneiden ja Tacis-ohjelmaan osallistuvien maiden assosioitumista yhteisten teollisuushankkeiden ja yhdenmukaisten turvallisuusstandardien kehittämiseksi. (Tarkistus 12) 5 artiklan 1 kohta >Alkuperäinen teksti> 1. Komissio vastaa Sure-ohjelman taloudellisesta toteuttamisesta ja täytäntöönpanosta. >EP:n äänestyksessä hyväksytty teksti> 1. Komissio vastaa Sure-ohjelman taloudellisesta toteuttamisesta ja täytäntöönpanosta. Se antaa jatkuvasti tietoja toiminnastaan Euroopan parlamentille. (Tarkistus 7) 5 artiklan 2 a kohta (uusi) >Alkuperäinen teksti> >EP:n äänestyksessä hyväksytty teksti> 2a. Komissio laatii vuosittain seuraavaa vuotta koskevan toimintaohjelmaluonnoksen, joka lähetetään 2 kohdassa mainittuun komiteaan. Komissio tiedottaa ohjelman täytäntöönpanosta säännöllisesti Euroopan parlamentille ja neuvostolle. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi ydinalan monivuotisen toimintaohjelman (1998 - 2002) hyväksymisestä radioaktiivisten materiaalien kuljetusten turvallisuuden, ydinmateriaalivalvonnan ja teollisuusyhteistyön alalla tiettyjen turvallisuusnäkökohtien edistämiseksi Tacis-ohjelmaan tällä hetkellä osallistuvissa maissa sijaitsevissa ydinvoimalaitoksissa (Sure-ohjelma) (KOM(98)0423 - C4-0488/98 - 98/0234(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(98)0423 - 98/0234(CNS) ((EYVL C 261, 19.8.1998, s. 8.)), - neuvoston kuultua sitä Euroopan atomienergiayhteisön perustamissopimuksen 203 artiklan mukaisesti (C4-0488/98), - ottaa huomioon työjärjestyksensä 58 artiklan, - ottaa huomioon 20. syyskuuta 1996 antamansa päätöslauselman lännen ja idän välisestä yhteistyöstä energian ja ydinturvallisuuden alalla ((EYVL C 320, 28.10.1996, s. 245.)), jossa parlamentti vaati yhteisöltä tehokkaita toimia ydinturvallisuuden alalla, - ottaa huomioon 14. marraskuuta 1996 antamansa päätöslauselman komission valkoisesta kirjasta «Euroopan unionin energiapolitiikka» ((EYVL C 362, 2.12.1996, s. 279.)), jossa parlamentti vahvisti tukevansa unionin ja KIE-maiden välistä yhteistyötä ydinturvallisuuden alalla, - ottaa huomioon 18. joulukuuta 1997 antamansa päätöslauselman komission tiedonannosta «Kokonaiskatsaus energiapolitiikkaan ja energia-alan toimiin» ((EYVL C 14, 19.1.1998, s. 178.)), jossa parlamentti toisti tukensa energia-alan puiteohjelman laatimiselle, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön (A4-0323/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti Euroopan atomienergiayhteisön perustamissopimuksen 119 artiklan toisen kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.